Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: szóló 2003. évi CXXX. törvény 7. §-a elõírja: „Ha az európai elfogatóparancsot olyan határozat végrehajtása céljából bocsátották ki, amelyet a keresett személy távollétében
Paragraph Index: 410

2. Az Alkotmánybíróság megállapította: a terhelt távollétében történõ eljárás és határozathozatal lehetõsége — mint jogintézmény — nem alkotmányellenes, nem ellentétes az Alkotmány 2. § (1) bekezdésében normatívan meghatározott jogállamiság és az alkotmányos büntetõjog követelményeivel. Az államnak a jogrend védelmére, valamint a bûncselekmény áldozatává vált személyek, illetve szervezetek jogainak és érdekeinek védelmére is irányuló alkotmányos kötelezettsége alapján indokolt, hogy a törvényhozó lehetõséget teremtsen az ismeretlen vagy az állam hatóságai számára nem elérhetõ helyen tartózkodó terhelttel szemben is a büntetõ igény ténybeli alapjainak és — a bûnösség megállapítása esetén — a szankcióknak jogerõs bírósági ítéletben történõ rögzítésére. Az Alkotmánybíróság több határozatában fogalmazta meg az államnak a büntetõ hatalommal összefüggõ jogait és kötelezettségeit. A bûncselekmények a társadalom jogi rendjének sérelmét jelentik és a büntetés joga kizárólag az államot, mint közhatalmat illeti. A büntetõ igazságszolgáltatás állami monopóliumából a büntetõ igény érvényesítésének kötelezettsége következik. Ez az alkotmányos kötelezettség indokolja, hogy az állami büntetõ hatalmat gyakorló szervek hatékony eszközöket kapjanak feladataik teljesítéséhez, még ha ezek az eszközök, lényegüket tekintve, súlyosan jogkorlátozóak is [legutóbb összegezte:

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes